
Kapitel 1:

At turde stå i uvidenhed

Jeg har ikke alle svarene.

Det er faktisk ret befriende.

Kunne du tænke dig at vide hvordan?

Livet starter ikke med en PowerPoint.

De fleste sælger svar, sikkerhed og kontrol.

Her får du noget mere sjældent:

tryghed i det uafklarede.

Her kan du få tilladelse til

ikke at have styr på det hele.

Til at grine, lære og give slip.

Til at tro på folk, selvom det er naivt.

For livet handler ikke om dig alene.

Det handler om at kunne lede dig selv

og inspirere andre til det samme,

og lade dem gøre det samme for dig.

Derfor: Kunsten at leve roligt med panik.

Kapitel 2:

At turde dø

Hvordan kan jeg have ro i sjælen,

når jeg kan blive fattig, syg og dø?

Skal jeg undlade at elske mine børn,

fordi de flytter hjemmefra?

Skal jeg undlade at elske mit liv,

fordi vi på et tidspunkt dør?

Skal jeg undlade at udleve mine drømme,

fordi de alligevel på et tidspunkt slutter?

Jeg kan ikke huske livet, før min fødsel,

hvorfor skulle jeg så opleve livet, efter min død?

Men når jeg spiller et godt computerspil,

husker jeg så tiden før jeg startede?

eller tænker på tiden efter at jeg slutter?

Måske er det ikke mig der dør?

Måske er det kun

“min forestilling” om døden, der dør?

Det modsatte af hvid, er ikke kun sort,

men også rød, blå og andre farver.

Det modsatte af 2 er ikke kun -2,

men også ½, √, 5, 8, 0 og andet.

Det modsatte af liv, er ikke kun død,

men ... (hvad tænker du?)

Hvad hvis det farligste

ikke er at miste alt?

men aldrig at kunne give slip?

og aldrig at opleve noget nyt og uventet?

Kapitel 3:

At turde være bange

Jeg prøvede at beskytte mig mod smerte.

Det eneste jeg mistede,

var nærhed, leg, kærlighed og mig selv.

Jeg var bange for at være uduelig.

Så jeg blev ekspert i at virke kompetent.

Nu lider jeg af impostersyndrom.

Men hvis jeg turde være bange

kunne så erfaring gøre mig kompetent?

Jeg var bange for at fejle.

Så jeg øvede mig kun

på det, jeg allerede kunne.

Nu har jeg fejlet i at lære noget nyt.

Men hvis jeg turde være bange

kunne fejl måske lære mig noget nyt?

Jeg ønskede at arbejde mindre,

Så jeg startede en virksomhed

ved siden af mit arbejde.

Nu arbejder jeg endnu mere

Men hvis jeg turde være bange

ville jeg kunne nøjes med min virksomhed?

Hvis frygt er så menneskelig,

hvorfor bruger jeg så så meget energi

på at skjule den?

Men hvis jeg turde være bange

kunne vi være flere, der turde?


[image: ]





Kapitel 4:

At turde være langsom

Jeg var bange for at spilde tiden.

Så jeg gjorde hvert øjeblik produktivt.

Nu føles livet som én lang arbejdsdag.

Og jeg venter blot på, at den er ovre.

Når jeg ikke kan sove om natten

så har jeg lyst til, at det snart var morgen.

Men hvorfor spole frem?

Natten er stille og rolig,

Ingen har behov for mig,

så hvorfor ikke hygge-putte under dynen?


[image: ]


Hygge-putte under dynen:

Jeg ligger under dynen,

Jeg siger “se”, når jeg ser en tanke.

Jeg siger “høre”, når jeg hører min tanke

Jeg siger “føle”, når jeg mærker kroppen

Jeg siger “ro”, når jeg sanser ingenting.

Når jeg skal vaske op

så har jeg lyst til, at det var overstået.

Men hvorfor spole frem?

Jeg kan tænde et stearinlys

Lave lidt varmt sæbeboble-vand

og nyde min håndspa, når jeg vasker op.

Mini-håndspa med opvask

Hvis jeg undlader at sige: “jeg skal gøre det”

og i stedet siger: “jeg har lyst til at gøre det”?

og hvad svarer min krop?

“Lidt træt, men varmt sæbeboblevand og ingen

forstyrrelser - og pludselig har jeg lyst, ahhhh!”

Når jeg arbejder

så har jeg lyst til at blive færdig

Men hvorfor spole frem?

Der kommer altid en ny opgave bagefter.

Så hvorfor ikke nyde,

den værdi man skaber for andre?

Zen-arbejde:

Jeg tænker på dem, jeg skaber værdi for.

Min kunde, der får bragt sin pakke.

Min patient, der bliver mødt med ro.

Familien, der får sat nye vinduer ind.

Mit team, der føler sig set.

Når jeg føler mig overvældet

så har jeg lyst til at gemme mig.

Men hvorfor spole frem?

Måske behøver jeg ikke gøre alting rigtigt.

Måske vil de andre ikke grine af mig?

At fejre vores fejl:

Fejl er selvfølgelig et ressourcespild.

Men læring kan gøre mig dygtigere fremover.

Og deler jeg mine fejl med andre,

så kan de måske undgå dem.

Tænk at fejl kan være en ressource!

Når jeg ikke tør spørge om hjælp

så ønsker jeg, at jeg allerede har lært det

Men hvorfor spole frem?

Mennesker, der får lov til at hjælpe dig

føler sig værdifulde,

og det gør du også

Lånt styrke:

Jeg behøver ikke at besvare:

“hvorfor nogen vil hjælpe mig?”

før nogen faktisk vil hjælpe mig.

Når jeg er syg eller har ondt,

så vil jeg helst have det overstået.

Men hvorfor spole frem?

Når min krop siger “av”,

så kan jeg svare: “ja, av”,

trække vejret og bare være i det.

Syge-ro:

Kan jeg spørge kroppen:

“hvad har jeg brug for nu?”

Og så sove, drikke, spise,

mens kroppen gør sit arbejde?

Når jeg skal sælge

s

